2.pielikums

Ministru kabineta rīkojuma projekta

„Par valsts līdzdalības saglabāšanu sabiedrībā ar ierobežotu atbildību

„Starptautiskā Rakstnieku un tulkotāju māja” un vispārējo stratēģisko mērķi”

sākotnējās ietekmes novērtējuma ziņojumam (anotācijai)

**Izmaksu un uzdevumu izpildes rezultativitātes salīdzinājums starp esošo veidu un iespējamiem citiem veidiem deleģēto valsts pārvaldes uzdevumu īstenošanai**

|  |  |  |
| --- | --- | --- |
| **Deleģētie valsts pārvaldes uzdevumi** | **2020.gada valsts dotācija, *euro*** | **Valsts pārvaldes uzdevumu nodošanas iespējas un sekas** |
| Pamatdarbības nodrošināšana (rezidenču centrs) | 139 822 | Uzdevuma nodrošināšana ir saistīta ar pastāvīga radošā literāro rezidenču centra nodrošināšanu konkrētā vietā un ēkā, nodrošinot literārā darba apstākļus vidēji 100 autoriem gadā, kas ietver:   1. ēkas un infrastruktūras piemērotību un ekspluatācijas nodrošināšanu radošā darba vajadzībām; 2. ekspertu komisijas rezidentu profesionālai atlasei nodrošināšanu; 3. ikdienas procesa koordinēšanu rezidenču sadzīves apstākļu nodrošināšanai; 4. ēkas tehnisko uzturēšanu ekspluatācijas piemērotā līmenī; 5. rezidentu iekļaušanu pasākumos Latvijā; 6. datu bāzes un bibliotēkas veidošanu ar rezidentu pieteikumiem un to izdotajiem darbiem, kas tapuši sabiedrībā ar ierobežotu atbildību „Starptautiskā Rakstnieku un tulkotāju māja” (turpmāk – kapitālsabiedrība).   Deleģējot uzdevumu konkursa kārtībā, pieaugtu rezidenču nodrošināšanas izmaksas, kas būtu saistītas ar citas ēkas piemērošanu rezidenču vajadzībām, personāla apmācībai vai profesionāla pieredzējuša personāla piesaistei, kapitālsabiedrības izveidotās datu bāžu un bibliotēkas pārpirkšanai, lai nodrošinātu uzkrātās informācijas un turpmāko procesa nepārtrauktību, un tādējādi nodrošinātu labus un ilgtspējīgus valsts pārvaldības principus. Prognozējams, ka sākotnēji saruktu rezidenču skaits gadā un pieprasījums pēc tām, jo jaunai organizācijai būtu nepieciešams vairāku gadu laika periods, lai nostiprinātu savu pazīstamību citu literāro rezidenču centru vidē pasaules kontekstā, kā arī lai iekļautos Latvijas literatūras procesos. Valstij būtu jāpatērē papildu administratīvie resursi, lai izvērtētu potenciālo rezidenču ēku un infrastruktūru atbilstību literārā radošā procesa kvalitatīvai nodrošināšanai, pirms uzdevuma deleģēšanas. |
| Latvijas literatūras un grāmatniecības nozares eksporta procesu nodrošināšana | 445 575 | Uzdevuma īstenošana paredz Latvijas autoru darbu tulkošanu, darbu autortiesību pārdošanas veicināšanu ārvalstīs un izdošanu, īstenojot kompleksu, savstarpēji mijiedarbīgu un koordinētu aktivitāšu programmu:   1. literāro tulkotāju izglītošanas, informatīvo un atbalsta programmu nodrošināšana; 2. tulkošanas un izdošanas grantu programmu izveide un nodrošināšana; 3. ārvalstu izdevēju, mediju un literāro festivālu rīkotāju vizīšu regulāra nodrošināšana; 4. dalības sagatavošana un dalība starptautiskos grāmatu tirgos; 5. literāro darbu tiesību pārdošanas kapacitāte: profesionālu literāro aģentu darbs ar ārvalstu izdevējiem (grāmatu tirgos un tiešsaistes saziņā), 6. Latvijas autoru darbu tiesību katalogu ikgadēji izstrāde; 7. informatīvas pastāvīgas platformas izveide tiešsaistē un sociālajos tīklos; 8. zīmola izveide un nostiprināšana, kas nes atpazīstamību Latvijai un tās literatūrai; 9. ārvalstu izdevēju, mediju, festivālu, literatūras organizāciju datu bāzes uzturēšana un pastāvīga papildināšana.   Lai nodrošinātu Latvijas literatūras eksportu, ir nepieciešamas gan zināšanas par Latvijas literatūras vēsturi un pastāvīga sekošana līdzi aktualitātēm, gan ilgstoši, gadu gaitā iegūti kontakti grāmatniecības profesionālajā vidē, uzticības un atpazīstamības iegūšana sadarbības partnerībā, kā arī pastāvīgs administratīvais resurss šī uzdevuma koordinēšanā un īstenošanā. Deleģējot uzdevumu konkursa kārtībā, pieaugtu uzdevuma īstenošanai nepieciešamais finansējums, jo būtu no jauna veidojams profesionāls personāls uzdevuma īstenošanai, jauna zīmola veidošanai un nostiprināšanai, savukārt zustu Latvijas literatūras jau izveidotajam zīmolam panāktā redzamība, izveidotie kontakti un uzticības kredīts, kas nedotu iespēju sasniegt darbu tulkošanas un izdošanas ārvalstīs rezultātus līdzšinējā apjomā un kvalitātē. No 2016.gada līdz 2020.gadam tika nodrošināta 288 Latvijas autoru darbu autortiesību pārdošana (vidēji 57 literāro darbu autortiesību pārdošanu gadā). |
| Literatūras gada balvas nodrošināšana | 38 000 | Uzdevuma nodrošināšana saistīta ar balvas procesa kompleksu koordinēšanu, kas ietver:   1. ekspertu komisijas izveidi un pastāvīga regulāra darba nodrošināšanu sešu mēnešu periodā; 2. grāmatu pieteikumu un krājuma apkopošanu izvērtēšanas procesam; 3. nominēto darbu publicitātes plāna izstrādi un īstenošanu sadarbībā ar medijiem; 4. balvu pasniegšanas procesa plānošanu un koordinēšanu un īstenošanu; 5. balvu fonda nodrošināšanu un mecenātu piesaiste tā nodrošināšanai.   Deleģējot uzdevumu konkursa kārtībā, pieaugtu balvas procesa administratīvās izmaksas, kā arī izmaksas, kas saistītas ar balvas vizuālās identitātes izstrādi un zīmola pazīstamības veicināšanu, kā arī balvu fonda nodrošināšanu, kas saistīts ar mecenātu piesaisti. Turklāt nebūtu iespējams nodrošināt esošā balvas procesa nepārtrauktību, šobrīd sasniegto balvas prestižu, pazīstamību un balvas procesu nodrošināšanas profesionālo kvalitāti. |
| Starptautiskās J.Baltvilka balvas bērnu grāmatu mākslā un ilustrācijā nodrošināšana | 20 000 | Uzdevuma nodrošināšana saistīta ar balvas procesa kompleksu koordinēšanu, kas ietver:   1. ekspertu komisijas izveidi un pastāvīga regulāra darba nodrošināšanu sešu mēnešu periodā; 2. grāmatu pieteikumu un krājuma apkopošanu izvērtēšanas procesam; 3. nominēto darbu publicitātes plāna izstrādi un īstenošanu sadarbībā ar medijiem; 4. balvu pasniegšanas procesa plānošanu un koordinēšanu un īstenošanu; 5. balvu fonda nodrošināšanu un mecenātu piesaiste tā nodrošināšanai   Deleģējot uzdevumu konkursa kārtībā, pieaugtu balvas procesa administratīvās izmaksas, kā arī izmaksas, kas saistītas ar balvas vizuālās identitātes izstrādi un zīmola pazīstamības veicināšanu, kā arī balvu fonda nodrošināšanu, kas saistīts ar mecenātu piesaisti. Turklāt nebūtu iespējams nodrošināt esošā balvas procesa nepārtrauktību, šobrīd sasniegto balvas prestižu, pazīstamību un balvas procesu nodrošināšanas profesionālo kvalitāti. |
| Pārstāvība Londonas Dizaina biennālē | 30 000 | Uzdevuma izpilde nav nododama citai institūcijai, jo saistīta ar kapitālsabiedrības izveidotā Latvijas literatūras zīmola #*iamintrovert* rezonansei un ietekmei uz Latvijas literatūras autortiesību pārdošanas sasniegumiem reprezentācijai un ekspozīcijas nodrošināšanai Londonas dizaina biennālē. Dalības plānošana biennālē uzsākta jau 2019.gadā, noslēgts līgums starp kapitālsabiedrību un Londonas dizaina biennāli par dalības nodrošināšanu 2021.gadā. |

Kultūras ministrs N.Puntulis

Vīza: Valsts sekretāre D.Vilsone

Katajs 67330327

[Marcis.Katajs@km.gov.lv](mailto:Marcis.Katajs@km.gov.lv)